da de da de da de fi en en en sv da nl de bar da da da de da da da da da da da de de da da es da da it da de
Elever på tværs af grænsen | Dansk Skoleforening for Sydslesvig e.V.
Unge, der flytter til Danmark, kan færdiggøre skoleforløb i Sydslesvig.
Skoleforeningens styrelse har på sit møde torsdag aften besluttet, at elever, der flytter bopæl til Danmark, mens de har deres skolegang ved en af Skoleforeningens skoler, kan fortsætte her, indtil afslutningen af det forløb de er i, altså grundskole, ESA/MSA, eller studentereksamen. Skoleforeningen reviderer således en beslutning som blev truffet af tidligere styrelser. Ifølge den slesvig-holstenske skolelov kan hverken Skoleforeningen eller andre privatskoler modtage tilskud for elever, der har deres bopæl uden for Slesvig-Holsten. Derfor har man indtil nu afvist at lade elever fortsætte deres skolegang i Sydslesvig, efter at de er flyttet til Danmark.
Skoleforeningens styrelse besluttede også, at der i særlige tilfælde vil kunne dispenseres for, at eleven kun kan færdiggøre det forløb han eller hun er i gang med.
Antallet af elever/familier, der har haft et ønske om fortsat skolegang i Sydslesvig har i mange år været stabil omkring de fem. Antallet af forespørgsler har dog i takt med dalende boligpriser og andre jobmuligheder i Danmark været jævnt stigende, så det pt. skønsvist ligger nærmere de ti.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg